Ilmoitus tiettyjen Venäjältä peräisin olevien suuntaisrakeisten sähköteknisten levyvalmisteiden tuontiin sovellettavien polkumyyntitoimenpiteiden osittaisen välivaiheen tarkastelun vireillepanosta

(Tämä teksti kumoaa ja korvaa Europaan yhteisöjen virallisessa lehdessä C 182, 31. heinäkuuta 2002, s. 5, julkaistun tekstin)

(2002/C 186/06)

Komissio on vastaanottanut välivaiheen tarkastelua koskevan pyynnön komission päätöksen N:o 2277/96/EHTY(1) 11 artiklan 3 kohdan mukaisesti, joka neuvoston 3 päivänä kesäkuuta 2002 annetun asetuksen (EY) N:o 963/2002(2) 1 artiklan 3 kohdan mukaisesti tullaan käsittelemään neuvoston asetuksen (EY) N:o 384/96(3) 11 artiklan 3 kohdan mukaisesti (jäljempänä "perusasetus").

1. Tarkastelua koskeva pyyntö

Pyynnön esitti VIZ-Stal-osakeyhtiö (OOO VIZ-Stal), jäljempänä "pyynnön esittäjä", joka on Venäjällä toimiva viejä.

Pyyntö rajoittuu polkumyynnin tarkasteluun pyynnön esittäjän osalta.

2. Tuote

Tarkasteltavana oleva tuote on tällä hetkellä CN-koodeihin 7225 11 00 ja 7226 11 10 kuuluvat Venäjältä peräisin olevat piiseosteisesta sähköteknisestä teräksestä valmistetut suuntaisrakeiset kylmävalssatut levy- ja nauhavalmisteet, joiden leveys on suurempi kuin 500 mm. Nämä CN-koodit annetaan ainoastaan ohjeellisina.

3. Voimassa olevat toimenpiteet

Voimassa oleva toimenpide on tiettyjen Venäjältä peräisin olevien suuntaisrakeisten sähköteknisten levyvalmisteiden tuonnissa komission päätöksellä N:o 303/96/EHTY(4) käyttöön otettu lopullinen polkumyyntitulli. Kyseisellä komission päätöksellä hyväksyttiin tuontiin liittyviä sitoumuksia. Lisäksi vuonna 2001 on pantu vireille toimenpiteiden voimassaolon päättymistä koskeva tarkastelu ja välivaiheen tarkastelu(5), jotka ovat edelleen kesken.

4. Tarkastelun perusteet

Pyynnön esittäjä on toimittanut riittävän näytön siitä, että toimenpiteen soveltamisen jatkaminen nykyisellä tasollaan ei ole enää tarpeen polkumyynnin vastapainoksi. Toisin kuin alkuperäisessä tutkimuksessa, pyynnön esittäjä on toimittanut alustavan näytön siitä, että se täyttää markkinatalousasemaa koskevat edellytykset. Lisäksi se on toimittanut polkumyyntiä koskevan perustellun laskelman, joka perustuu normaaliarvon ja sen omien vientitapahtumien perusteella määritetyn vientihinnan vertailuun. Normaaliarvon ja vientihinnan asianmukaisen vertailun perusteella polkumyyntimarginaali vaikuttaa huomattavasti koko maata koskevan toimenpiteen tasoa alhaisemmalta.

5. Menettely polkumyynnin määrittämiseksi

Kuultuaan neuvoa-antavaa komiteaa komissio on päättänyt, että on olemassa riittävä näyttö osittaisen välivaiheen tarkastelun vireille panemiseksi, mistä syystä se panee vireille tutkimuksen perusasetuksen 11 artiklan 3 kohdan nojalla.

Tutkimuksessa selvitetään, olisiko voimassa olevien toimenpiteiden soveltamista jatkettava vai olisiko ne kumottava tai niitä muutettava siltä osin kuin on kyse pyynnön esittäjästä.

a) Kyselylomakkeet

Saadakseen tutkimuksensa kannalta välttämättöminä pitämänsä tiedot komissio lähettää pyynnön esittäjälle ja asianomaisen viejämaan viranomaisille kyselylomakkeen. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa.

b) Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään näkökantansa, toimittamaan kyselyä täydentävät tiedot ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan i alakohdassa asetetussa määräajassa.

Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Pyyntö on esitettävä tämän ilmoituksen 6 kohdan a alakohdan ii alakohdassa asetetussa määräajassa.

c) Markkinatalousmaan valinta

Jos tarvitaan vertailumaata koskevia tietoja, komissio aikoo käyttää soveltuvana markkinatalousmaana Brasiliaa normaaliarvon määrittämiseksi Venäjän osalta. Asianomaisia osapuolia pyydetään esittämään huomautuksensa kyseisen maan soveltuvuudesta tämän ilmoituksen 6 kohdan b alakohdassa asetetussa erityisessä määräajassa.

d) Markkinatalousasema

Jos pyynnön esittäjä väittää ja riittävän näytön esittämällä osoittaa toimivansa markkinatalousolosuhteissa eli täyttävänsä perusasetuksen 2 artiklan 7 kohdan c alakohdassa säädetyt edellytykset, normaaliarvo määritetään perusasetuksen 2 artiklan 7 kohdan b alakohdan mukaisesti. Komissio lähettää pyynnön esittäjälle ja Venäjän viranomaisille asiaa koskevan lomakkeen. Jos pyynnön esittäjä aikoo esittää asianmukaisesti perustellun pyynnön, se on tehtävä tämän ilmoituksen 6 kohdan c alakohdassa asetetussa erityisessä määräajassa.

6. Määräajat

a) Yleiset määräajat

i) Osapuolten ilmoittautuminen sekä täytettyjen kyselylomakkeiden ja muiden tietojen toimittaminen

Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava 5 kohdan a alakohdassa mainittu täytetty kyselylomake tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, ellei toisin ilmoiteta.

ii) Kuuleminen

Kaikki asianomaiset osapuolet voivat myös pyytää saada tulla komission kuulemiksi samassa 40 päivän määräajassa.

b) Erityinen määräaika markkinatalousmaan valitsemiselle

Tutkimuksen osapuolet voivat esittää huomautuksia siitä, onko Brasilia, jota tämän ilmoituksen 5 kohdan c alakohdassa ehdotetaan vertailumaaksi, sopiva valinta tähän tarkoitukseen. Huomautukset on toimitettava komissiolle 10 päivän kuluessa tämän ilmoituksen julkaisemisesta Euroopan yhteisöjen virallisessa lehdessä.

c) Erityinen määräaika markkinatalousasemaa koskevan pyynnön esittämiselle

Tämän ilmoituksen 5 kohdan d alakohdassa tarkoitettu asianmukaisesti perusteltu markkinatalousasemaa koskeva pyyntö on toimitettava komissiolle 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä.

7. Kirjalliset huomautukset, kyselyvastaukset ja kirjeenvaihto

Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero.

Komission osoite: European Commission Directorate-General for Trade

Directorate B

J-79 5/16

B - 1049 Brussels Faksi (32-2) 295 65 05 Teleksi COMEU B 21877.

8. Yhteistyöstä kieltäytyminen

Jos asianomainen osapuoli kieltäytyy antamasta tai ei muusta syystä toimita tarvittavia tietoja määräajassa tai jos se huomattavasti vaikeuttaa tutkimuksia, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos asianomaisen osapuolen todetaan toimittaneen väärää tai harhaanjohtavaa tietoa, tätä tietoa ei oteta huomioon ja sen sijasta voidaan käyttää käytettävissä olevia tietoja.

(1) EYVL L 308, 29.11.1996, s. 11, päätös sellaisena kuin se on viimeksi muutettuna päätöksellä N:o 435/2001/EHTY (EYVL L 63, 3.3.2001, s. 14).

(2) EYVL L 149, 7.6.2002, s. 3.

(3) EYVL L 56, 6.3.1996, s. 1, sellaisena kuin se on viimeksi muutettuna neuvoston asetuksella (EY) N:o 2238/2000 (EYVL L 257, 11.10.2000, s. 2).

(4) EYVL L 42, 20.2.1996, s. 7.

(5) Asianomainen vireillepanoa koskeva ilmoitus on julkaistu EYVL:ssä C 53, 20.2.2001, s. 13.